Саттаров Миңлебай Зәйнетдин улы

Саттаров Миңлебай Зәйнетдин улы (12 май 1929 йыл — 21 март 2015 йыл) — хеҙмәт алдынғыһы. 1955—1974 йылдарҙа «Салауатнефтеоргсинтез» производство берекмәһе аппратсыһы. КПСС-тың XXIV съезы һәм СССР профсоюздарының XIV съезы делегаты, РСФСР-ҙың 7-се саҡырылыш Юғары Советы һәм Салауат ҡалаһының өс саҡырылыш ҡала Советы депутаты. Социалистик Хеҙмәт Геройы (1966). СССР‑ҙың нефть эшкәртеү һәм нефтехимия сәнәғәте отличнигы (1971), СССР‑ҙың Граждандар оборонаһы отличнигы (1982), СССР‑ҙың санитария оборонаһы отличнигы (1983).

 Биографияһы 
Ете йыллыҡ мәктәпте тамамлай. Һуғыш ваҡытында ауылда көтөүсе, хисапсы булып эшләйИнформационно-публицистический еженедельник «Истоки»: «Воспитатель мой — труд…» .

Ауырғазы районы малайы 1948 йылда яҡташтары менән бергә Аллағыуаттан Күмертауға тиклем тимер юлы төҙөүҙә ҡатнаша.

1959 йылда хәрби хеҙмәткә саҡырыла. Камчаткала Тымыҡ океан флоты диңгеҙ пехотаһының 14-се айырым бригадаһында хеҙмәт итә. Полк мәктәбен тамамлағандан һуң, 1954 йылда — пулемёт ротаһы старшинаһы. Аҙаҡ диңгеҙ пехотаһы кесе офицерҙар әҙерләү курсына ебәрелә.

Армия хеҙмәтенән һуң Салауат ҡалаһында йәшәй һәм эшләй башлай. 1955 йылда аппаратсылар курсында уҡый, һуңынан Салауат нефть химияһы комбинатының көкөрт кислотаһы цехына өлкән аппаратсы итеп тәғәйенләнә. Ситтән тороп марксизм-ленинизм университетын тамамлай.

Комбинаттың химия заводының 28-се цехын сафҡа индереүҙә ҡатнаша. Бик күп рационализаорлыҡ тәҡдимдәре индерә, һөҙөмтәлә Көкөрт кислотаһы заводы ете йыллыҡ планды 6 йылда үтәй. Бының өсөн уға «Социалистик Хеҙмәт Геройы» исеме бирелә.

1974 йылда нефть химияһы етештереү заводы директоры урынбаҫары итеп тәғәйенләнә.

1980—1995 йылдарҙа — «Салауатнефтеоргсинтез» производство берекмәһенең Граждандар оборонаһы штабы начальнигы урынбаҫары.

Саттаров КПСС-тың XXIV съезы делегаты, РСФСР-ҙың 7-се саҡырылыш Юғары Советы депутаты, профсоюздарҙың XIV съезы, Салауат ҡалаһының өс саҡырылыш ҡала Советы депутаты итеп һайлана.

Саттаров — СССР Нефтехимпром министрлығы алдынғыһы, СССР-ҙың Граждандар оборонаһы отличнигы, Рәсәйҙең санитария оборонаһы алдынғыһы.

Хаҡлы ялға сыҡҡас, Миңлебай Саттаров ҡала аҡһаҡалдар советы активисы, Салауат ҡалаһы ветерандары советының президиум ағзаһы булаhttps://img-fotki.yandex.ru/get/2713/36256508.3e/0_826a6_d1dcf6bc_orig.

Салауат ҡалаһында йәшәй һәм шунда вафат була.

 Шәхси тормошо 
Ҡатыны — Саттарова Зәүзән Әхмәтйән ҡыҙы, улы, ҡыҙы, 4 ейәнсәре бар.

 Маҡтаулы исемдәре һәм башҡа бүләктәре 

 Социалистик Хеҙмәт Геройы (1966),
 Ленин ордены,
 «Фиҙакәр хеҙмәт өсөн» миҙалы
 «Хеҙмәт ветераны» миҙалы
 «СССР-ҙың миннефтехимпром алдынғыһы» билдәһе
 «Башҡортостан Республикаһында фиҙакәр хеҙмәт өсөн» отличие билдәһе (2014)
 «1941-1945 йылдарҙағы Бөйөк Ватан һуғышында Еңеүгә 70 йыл» юбилей миҙалы (2015)Некролог на сайте администрации города Салават .

 Әҙәбиәт 
 Газпром нефтехим Салават. Энциклопедия. изд. Башкирская энциклопедия. Уфа. 2013.
 Газета «Выбор» № 37-38 (9963-9964) от 24 марта 2015 г.

 Иҫкәрмәләр 

 Һылтанмалар 

 Некролог на сайте администрации города Салават 
 Документальный фильм о Минибае Саттарове
 Саттаров, Минибай Зайнетдинович . БАШКИРСКАЯ ЭНЦИКЛОПЕДИЯ.  ГАУН РБ «Башкирская энциклопедия» (2013). Проверено 4 апреля 2017.

Категория:Социалистик Хеҙмәт Геройҙары
Категория:7-се саҡырылыш РСФСР Юғары Советы депутаттары
Категория:Ленин ордены кавалерҙары
Категория:«1941—1945 йылдарҙағы Бөйөк Ватан һуғышында еңеүгә 50 йыл» юбилей миҙалы менән бүләкләнеүселәр
Категория:«1941—1945 йылдарҙағы Бөйөк Ватан һуғышында еңеүгә 60 йыл» юбилей миҙалы менән бүләкләнеүселәр
Категория:«1941—1945 йылдарҙағы Бөйөк Ватан һуғышында еңәүгә 70 йыл» юбилей миҙалалы менән бүләкләнеүселәр
Категория:«Хеҙмәт ветераны» миҙалы менән бүләкләнеүселәр
Категория:Алфавит буйынса шәхестәр
Категория:12 майҙа тыуғандар
Категория:1929 йылда тыуғандар
Категория:Ауырғазы районында тыуғандар
Категория:21 апрелдә вафат булғандар
Категория:2015 йылда вафат булғандар
Категория:Салауатта вафат булғандар
Категория:КПСС ағзалары